לוחמת (סדרת טלוויזיה)

לוחמת היא סדרה תיעודית בת שלושה פרקים שעלתה לשידור ב-18 בפברואר 2026 בערוץ כאן 11. 

הסדרה, בביומם של דניאל נחנסון ושקד אורבך, בוחנת את ההיסטוריה, האתגרים והמעמד הנוכחי של נשים בתפקידי לחימה במערכת הביטחון הישראלית.

 רקע וסקירה 
הסדרה הופקה על רקע הפער שנוצר בחברה הישראלית לאחר מתקפת השבעה באוקטובר. מחד, אירועי המלחמה סיפקו הוכחות מבצעיות ליכולותיהן של לוחמות (דוגמת צוותי הטנקיסטיות בקרב חולית); מאידך, התגברו קולות בציבור ובדרג הפוליטי הקוראים לצמצום שילוב נשים ביחידות לוחמות מטעמים דתיים ושמרניים.

הסדרה סוקרת את תופעת "תנועת המטוטלת" בשירות נשים בישראל, מצב שבו בתקופות חירום (כגון תקופת המחתרות) נשים משתלבות בקו הראשון, אך נדחקות ממנו עם התמסדות המערכות או עקב לחצים חברתיים.

 מבנה הסדרה ותכניה 
הסדרה מורכבת משלושה פרקים העוסקים בצירי זמן ותמות שונים:

 היבט היסטורי ומבצעי 
סקירה החל מלוחמות המחתרות העבריות בארץ ישראל ועד לדור הנוכחי. הפרק הראשון מתמקד בגבורת הנשים בלחימה במהלך טבח שבעה באוקטובר ובשיח הציבורי שהתעורר בעקבותיו.

 פורצות דרך 
ראיונות עם דמויות מפתח שהיו הראשונות בתחומן, בהן אורה פלד נקש (החובלת הראשונה בצה"ל), וכן נשים ששירתו כנווטות קרב, מסתערבות ובזרועות הביטחון (מוסד ושב"כ).

 חסמים ומאבקים 
בחינת מנגנוני ההדרה, "תקרות הזכוכית" והבלמים במערכת הצבאית. הסדרה דנה בהתנגשות בין ערכי השוויון והקדמה לבין תהליכי הדתה ושמרנות בצה"ל, והשפעתם על עתיד גיוס הנשים.

 משתתפים בסדרה 
בסדרה מתראיינות לוחמות ותיקות לצד צעירות הנמצאות לפני גיוס (מלש"ביות). בין המשתתפות הבולטות:

 אורה פלד נקש: החובלת הראשונה, המציגה בסדרה עמדה לפיה השוויון בשירות אינו רק סוגיה צבאית, אלא מאבק על דמותה הערכית והדמוקרטית של מדינת ישראל.
 יהודית יחזקאלי גלילי: לוחמת פלמ"ח, השתתפה במבצע "חסימה" שנועד לעצור את הלגיון הערבי ליד יגור כדי שלא יגיע לחיפה ונפצעה בקרב על שחרור חיפה.
 ציפי לבני: ביתה של שרה לבני, שהייתה לוחמת באצ"ל. ב-12 בינואר 1946 השתתפה שרה בשוד רכבת הכסף, ונמנתה עם קבוצה של שבע נשים שהובילה את כספי השוד לתל אביב.

 תגובות 
עם עלייתה לשידור, עוררה הסדרה דיון סביב סוגיית השוויון בנטל וגיוס חרדים לצה"ל והמתח שבין צבא העם למגזרים השונים בחברה. המבקרים ציינו את רוחב היריעה של הסדרה ואת האופן שבו היא משקפת את התמורות החברתיות בישראל דרך המראה הצבאית.

 קישורים חיצוניים 


 הערות שוליים 

קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2026
קטגוריה:כאן 11: תוכניות וסדרות
קטגוריה:מלחמת יום הכיפורים בתרבות הישראלית
קטגוריה:נשים בצה"ל